[{"text_idx": "#000003", "text": "Halina kaj Aleksander konatig\u0302is per Esperanto en 1981 kaj geedzig\u0302is en 1986. En 1991 ili forlasis siajn oficojn kaj dedic\u0302is sin al Esperanto. Malgrau\u0306 la malsamaj temperamentoj kaj malgrau\u0306 malsamaj interesoj muzikaj, literaturaj, sociaj, gastronomiaj, sportaj, kinaj k. a. ili sukcesas kunlabore prizorgi la gazeton La Ondo de Esperanto (pli ol 270 numeroj aperis), libroeldonadon (119 libroj), la novaj\u0302retejon La Balta Ondo (pli ol 1400 artikoloj), la bibliotekon BibLO (kelkaj miloj da volumoj), la podkaston Radio Esperanto (43 podkastoj) kaj aliajn projektojn. En 2001 ili kun sia filo Aleksej forlasis Uralon kaj eklog\u0302is en Kaliningrado, la c\u0302efurbo de la plej okcidenta Ruslanda regiono, kie la proksimeco al Litovio, Pollando kaj Germanio donis al ili pliajn eblecojn de per- kaj por-Esperanta agado."}]